Document ID: 32010D0299

РЕШЕНИЕ НА КОМИСИЯТА
от 21 май 2010 година
за отмяна на Решение 2002/627/ЕО на Комисията за създаване на Група на европейските регулатори за електронни съобщителни мрежи и услуги
(текст от значение за ЕИП)
(2010/299/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като има предвид, че:
(1)
След като беше установена регулаторната рамка за електронните съобщителни мрежи и услуги през 2002 г. чрез директивите 2002/21/ЕО на Европейския парламент и на Съвета от 7 март 2002 година относно общата регулаторна рамка за електронните съобщителни мрежи и услуги (Рамкова директива) (1), 2002/19/ЕО на Европейския парламент и на Съвета от 7 март 2002 година относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа) (2), 2002/20/ЕО на Европейския парламент и на Съвета от 7 март 2002 година относно разрешението на електронните съобщителни мрежи и услуги (Директива за разрешение) (3) и 2002/22/ЕО на Европейския парламент и на Съвета от 7 март 2002 година относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) (4), Комисията прие Решение 2002/627/ЕО (5) за създаване на консултативна група на независимите европейски регулаторни органи за електронни съобщителни мрежи и услуги, наречена Група на европейските регулатори за електронни съобщителни мрежи и услуги (ГЕР).
(2)
ГЕР даде своя принос за възникването на съгласувани регулаторни практики, като улесни сътрудничеството между националните регулаторни органи (НРО) и Комисията и като предостави платформа за консултиране и подпомагане на Комисията в областта на електронните съобщения.
(3)
Регулаторната рамка за електронните съобщителни мрежи от 2002 г. беше изменена с Директива 2009/140/ЕО на Европейския парламент и на Съвета (6) и Директива 2009/136/ЕО на Европейския парламент и на Съвета (7) и беше допълнена с Регламент (ЕО) № 1211/2009 на Европейския парламент и на Съвета от 25 ноември 2009 година за създаване на Орган на европейските регулатори в областта на електронните съобщения (ОЕРЕС) и на Служба (8).
(4)
С Регламент (ЕО) № 1211/2009 се заздравява позицията и се дава допълнително признание на ролята на ГЕР в контекста на преразгледаната рамка чрез създаването на ОЕРЕС и нейното засилено участие в разработването на регулаторната политика, както и чрез механизмите за осигуряване на последователно прилагане на правилата в държавите-членки. По-специално в съответствие с посочения регламент ОЕРЕС следва да замени ГЕР и да поеме ролята на единствен форум за сътрудничество между НРО и между НРО и Комисията при упражняване на пълния обхват от техните отговорности в съответствие с регулаторната рамка на ЕС.
(5)
Поради това Решение 2002/627/ЕО следва да бъде отменено,
ПРИЕ НАСТОЯЩОТО РЕШЕНИЕ:
Член единствен
С настоящото се отменя Решение 2002/627/ЕО, считано от 1 юни 2010 г.
Съставено в Брюксел на 21 май 2010 година.

Labels: 12
3
15